રાજ્યના પાટનગર ગાંધીનગરમાં સત્યાગ્રહ છાવણી ખાતે પોલીસ દળમાં લોકરક્ષક દળ(એલઆરડી) કોન્સ્ટેબલ તરીકે પોતાને સમાવવાની માંગણીને લઇને અનેક મહિલા ઉમેદવારો છેલ્લાં 30 દિવસથી આંદોલનના માર્ગે છે ત્યારે ભાજપના બે સાંસદો પૂનમ માડમ અને શંભુપ્રસાદ ટુંડિયાએ સત્યાગ્રહ છાવણી ખાતે તાજેતરમાં તેમની મુલાકાત લઇને સીએમ વિજય રૂપાણી અને ગૃહમંત્રી પ્રદિપસિંહ જાડેજાને અલગ અલગ પત્રો લખીને આ મહિલા ઉમેદવારો કે જેઓ એસટી એસસી અને ઓબીસી કેટેગરીમાં છે અને આ અનામત કેટેગરી માટે નિયત ટકાવારી કરતાં વધુ ગુણ પરીક્ષામાં મેળવ્યાં હોઇ તેમને બિન-અનામત એટલે કે જનરલ કેટેગરીની બેઠકોમાં સમાવીને પોલીસ દળમાં સ્થાન આપવાની ભલામણ કરીને વિવાદનો મધપૂડો છંછેડ્યો હોવાનું ચિત્ર ઉપસી રહ્યું છે.